**ТАЕКС**

Таекс (TAIEX) је посебно Одељење у оквиру Генералног директората за суседску политику и преговоре о проширењу Европске комисије. Инструмент за техничку помоћ и размену информација (Technical Assistance and Information Exchange Instrument) пружа подршку партнерским земљама у погледу приближавања и спровођења законодавства Европске уније и у кратком року омогућује добијање експертске помоћи за јачање административних капацитета.

Помоћ у оквиру Таекса доступна је кроз:

* експертске мисије - експерти из земаља чланица пружају савете у погледу усвајања и примене ЕУ законодавства;
* студијске посете - троје представника земаља корисника учествују у студијској посети некој од земаља чланица ЕУ;
* семинари и радионице - експерти из земаља чланица представљају одређене области ЕУ законодавства већем броју учесника.

Постоје три групе земаља корисница Таекса:

* Турска, Србија, Македонија, Црна Гора, Албанија, Босна и Херцеговина;
* Турска заједница на северном делу Кипра;
* Алжир, Јерменија, Азербејџан, Белорусија, Египат, Грузија, Израел, Јордан, Либан, Либија, Молдавија, Мароко, Палестина, Сирија, Тунис и Украјина.

Таекс у Србији могу користити:

* државни службеници на централном нивоу;
* народни посланици и запослени у Народној скупштини;
* пословна и професионална удружења, социјални партнери, као и представници синдиката;
* правосудне институције.

Таекс подршка Управи за аграрана плаћања у 2018.

* Методологија за проверу статуса микро, малих и средњих предузећа код подносиоца захтева за ИПАРД подстицаје у складу са препоруком Европске комисије 2003/361/EC
* Мисија везано за контрола на лицу места прилоком спровођења Мере 1 и Мере 3
* Теакс експертска мисија везано за управљање неправилностима приликом спровођења ИПАРД-а
* Теакс експертска мисија везано за процену три понуде и техничку анализу
* Теакс експертска мисија везано за административну обраду бизнис планова поднетих током текућих ИПАРД јавних позива
* Теакс експертска мисија везано за административну обраду поднетих захтева током текућих ИПАРД јавних позива- процена статуса микро, малих и средњих предузећа
* Теакс експертска мисија везано за финансијско управљање Инструментом претприступне помоћи за рурални развој (ИПАРД)